અમદાવાદ: બાંગ્લાદેશમાં થયેલા ખૌફનાક આંતકી હુમલાને હજુ એક સપ્તાહ પણ પૂરું નથી થયું ત્યારે આઇએસ દ્વારા એક વીડિયો જાહેર કરવામાં આવ્યો હતો. જેમાં ફરીથી બાંગ્લાદેશ પર ફરી હુમલો કરવાની ધમકી આપી હતી. ગઇ કાલે ઢાકામાં ઇદની નમાજ પછી થયેલા આતંકી હુમલાથી આઇએસ દ્વારા અપાયેલી ધમકી સાચી પડી છે. ત્યારે હવે આઇએસએ આપેલી ધમકીઓના પગલે દેશની સુરક્ષા એજન્સીઓ સતર્ક થઇ ગઇ છે. ઇન્ટેલિજન્સ ઇનપુટ છે કે બાંગ્લાદેશ પછી ભારત આઇએસના નિશાના પર છે. આઇએસ ગુજરાત સહિત દેશના અન્ય રાજ્યોમાં ઢાકા જેવો બ્લાસ્ટ કરવાનું આયોજન બનાવી રહ્યું હોવાની વિગતો સુરક્ષા એજન્સીઓના ધ્યાને આવી છે.